OzLabs/hebrew-wiki-articles huggingface dataset:
ת'ו כריסטיאנסן

ת'ו כריסטיאנסן (בדנית וגרינלנדית: Thue Christiansen; 25 בפברואר 1940 – 26 ביוני 2022) היה מורה, אמן ופוליטיקאי גרינלנדי. כריסטיאנסן נודע בעיקר כמעצב הדגל של גרינלנד, שאומץ רשמית ב-21 ביוני 1985.

== ביוגרפיה ==
כריסטיאנסן נולד במאמוריליכּ , גרינלנד. עבד כמורה בדנמרק וגרינלנד. בשנת 1964 נשא לאישה את קתרין. הוא שימש כשר התרבות והחינוך של גרינלנד משנת 1979 עד 1983. בשנת 1985 עיצב את הדגל של גרינלנד. הוא עבד גם כצייר, פסל ומתווך תרבותי והציג את יצירותיו בגרינלנד ובעולם. הוא גם עיצב לוגואים לחברות, ארגונים ומוסדות.

נפטר ב-26 ביוני 2022.

קטגוריה:קצרמר פוליטיקאים
קטגוריה:פוליטיקאים גרינלנדים
קטגוריה:אינואיטים גרינלנדים
קטגוריה:אמנים גרינלנדים
קטגוריה:מעצבי דגלים
קטגוריה:שרי תרבות
קטגוריה:שרי חינוך
קטגוריה:ילידי 1940
קטגוריה:דנים שנפטרו ב-2022
ארדיה

ארדיה (באנגלית: Heredia) היא בירת מחוז ארדיה בקוסטה ריקה. העיר נמצאת במרחק של 10 קילומטרים צפונית לסן חוסה, בירת קוסטה ריקה.

==היסטוריה==
מקור העיר הוא בכנסייה והתיישבות שהוקמו בקרבת המקום בו היא נמצאת היום על ידי מתיישבים מקרטגו בתחילת המאה ה-18. באותה עת ההתיישבות נקראה "אלביריה" (Alvirilla). כעבור כמה שנים ההתיישבות הועברה למקומה הנוכחי שנקרא בפי הילידים "קובוחוקי" (Cubujuquí).

ב-1763 ההתיישבות קיבלה מעמד רשמי של עיירה. כמו כן שם העיירה שונה לארדיה, כהוקרה לאלונסו פרנאנדס דה ארדיה, מושל מושבת גואטמלה באותו זמן שהעניק להתיישבות את מעמד העיירה. ב-1779 נלקח מארדיה תואר העיירה, אך הוא הוחזר ב-1813. ב-1824 חואן מורה פרנאנדס, המנהיג של קוסטה ריקה במסגרת הפרובינציות המאוחדות של מרכז אמריקה, העניק לארדיה מעמד של עיר.

ב-1835 ארדיה הפכה לבירה הרשמית של קוסטה ריקה, אם כי חלק גדול מהסמכויות נותר בפועל בסן חוסה. בהמשך אותה שנה פרצה מלחמת הליגה, מלחמת האזרחים השנייה בקוסטה ריקה אשר במסגרתה תושבי ארדיה וערים נוספות מרדו נגד השלטון בסן חוסה. בסופו של דבר המורדים הובסו. ב-1838 מנהיג קוסטה ריקה בראוליו קרייו קולינה העביר את הבירה באופן רשמי בחזרה לסן חוסה.

==חינוך==
בעיר נמצאת האוניברסיטה הלאומית של קוסטה ריקה, אחת האוניברסיטאות הגדולות והחשובות במדינה.

==ספורט==
בעיר נמצאת קבוצת ארדיאנו, המשחקת בליגת העל של קוסטה ריקה.

==ערים תאומות==
* 
* 

==קישורים חיצוניים==

* 
* 

==הערות שוליים==

קטגוריה:קוסטה ריקה: ערים
קטגוריה:יישובים שהוקמו ב-1705
שווינציאן (רשות מקומית)

שווינציאן (בליטאית: Švenčionių rajono savivaldybė (שוונצ'וניס), ) היא אחת מ-60 הרשויות המקומיות של ליטא, הממוקמת במזרח ליטא, במחוז וילנה. אוכלוסייתה מנתה בשנת 2011, למעלה מ-27,800 תושבים.

היא משתרעת על פני 1,692 קמ"ר המכסים 2.6% משטחה הכולל של ליטא. העיר שווינציאן היא העיר הגדולה ביותר ברשות, ומשמשת כמרכז המנהלי שלה.

==היסטוריה מנהלית==
מחוז-משנה שווינציאן נוסד ברפובליקה הסובייטית הסוציאליסטית הליטאית בשנת 1950 ומאז עבר שינויים שונים. ב-1995 הוקמה בו רשות מקומית.

==דמוגרפיה==
מאז סוף שנות ה-50 של המאה ה-20 ישנה ירידה מתמדת בגודל האוכלוסייה ברשות מקומית שווינציאן: ב-1959 נספרו בו 39,829 איש; ב-1970 נמנו בו 39,633 איש; ב-1979 נמנו בו 38,157 איש; ב-1989 נמנו בו 38,004 איש; ב-2001 נמנו בו 33,135 איש; ב-2005 נמנו בו 31,130 איש; וב-2011 נמנו בו 27,868.

==יישובים==
ברשות המקומית שלוש ערים: מרכז מנהלי שווינציאן, פבראדה, ושוונצ'יונייליאי; שלוש עיירות: אדוטישקיס (היידוצישק) קלטניני (קלטוניאן) ולבנוראס; ועוד 602 כפרים קטנים יותר.

==קישורים חיצוניים==

* 

* 
* [http://regionai.stat.gov.lt/en/vilniaus_apskritis/svencioniu_rajono_savivaldybe.html נתונים על רשות מקומית באתר ממשלתי ליטאי] 

קטגוריה:מחוז וילנה: רשויות מקומיות
כדור הארץ ככדור שלג

האדמה והים כוסו במשטחי קרח עצומים בדומה לאלו שמצויים כיום ב[[אנטארקטיקה]]
כדור הארץ ככדור שלג או כדור הארץ הקפוא (באנגלית: Snowball Earth) היא השערה מדעית לפיה במשך מספר תקופות בהיסטוריה של כדור הארץ, לפחות פעם אחת לפני 650 מיליון שנה בעידן הנאופרוטרוזואיקון, היה כדור הארץ מכוסה במלואו – או כמעט במלואו – במעטה קרח.

תאוריה זו מנסה להסביר את הופעת סלעי המשקע, הנוצרים לרוב בתקופות קרח, במקומות שהיו בתקופות היווצרות הסלעים באזורים הטרופיים, וכן לענות על סימני שאלה נוספים מעולם הגאולוגיה.

הביקורת על ההשערה מדגישה השלכות בלתי-סבירות שנגרמות ממצב של אוקיינוסים מכוסים לחלוטין בקרח, וטענה שמצב קיפאון כזה אינו הפיך מאחר שהקרח יחזיר יותר מדי אור וחום מכדור הארץ ולא יאפשר לו להפשיר. לכן אם מקבלים את ההשערה קשה להסביר את מצב כדור הארץ כיום.

אחד ההסברים שניתנו לפיצוץ הקמבריוני, תקופה שחל בה גידול חד בקצב היווצרות מינים חדשים של אורגניזמים, הוא סיום של עידן קרח משמעותי כמה מיליוני שנים לפני עידן הקמבריון.

אחד ההסברים האפשריים להתקררות מהירה של כדור הארץ הוא ירידה חדה באפקט החממה לאחר אסון החמצן, כתוצאה מירידה בריכוזי פחמן דו-חמצני ומתאן באטמוספירה.

==קישורים חיצוניים==

*[http://www.hayadan.org.il/snowball-earth-050606 כדור הארץ ככדור שלג] באתר הידען
*[http://www.bbc.com/earth/story/20160303-the-desert-that-revealed-the-ultimate-ice-age The Desert That Revealed the Ultimate Ice Age] מאתר ה-BBC

קטגוריה:אסונות סביבתיים
קטגוריה:כדור הארץ
קרנסטון

קרנסטון (באנגלית: Cranston), שנודעה בעבר כפוטאקסט (Pawtuxet), היא עיר במחוז פרובידנס במדינת רוד איילנד שבארצות הברית. נכון לשנת 2010 התגוררו בקרנסטון 80,387 תושבים, והיא העיר השלישית בגודלה ברוד איילנד.

==היסטוריה==

==ערים תאומות==
* 

==קישורים חיצוניים==

* 
* 

קטגוריה:רוד איילנד: ערים
קטגוריה:ארצות הברית: ערי חוף
קטגוריה:יישובים שהוקמו ב-1754
אבזאחית

אַבְּזָאחִית (Абдзахэбзэ) היא ניב של השפה האדיגית שמדוברת על ידי הצ'רקסים האבזאחים. ניב הצ'רקסית הזה מדובר בעיקר בסוריה וירדן, וכן בישראל על ידי תושבי ריחאניה שבגליל העליון. ניב האבזאחית מכיל את רוב העיצורים שקיימים באדיגית ספרותית בנוסף לעיצור סדקי מחונכך, סותם, אטום [ʔʲ] ובתר-מכתשי משופתת מחוכך אטום [ʧʷ].

==מילים שונות==

{| class="wikitable"
|-
! rowspan=2| משמעות
! colspan=2| ניב אבזאחית
! colspan=2| צ'רקסית סטנדרטית (צ'אמגוי)
! colspan=2| קברדינית
|-
!קירילי
!IPA
!קירילי
!IPA
!קירילי
!IPA
|-
! לא
| хьаӏ
| ħaːʔ
| хьау
| ħaːw
| хьэуэ
| hawa
|-
! ילד
| ӏьалэ
| ʔajla
| кӏалэ
| t͡ʃʼaːɮa
| щӏалэ
| ɕʼaːɮa
|-
! למה
| хьэ
| ħa
| штэ, сыда
| ʃta, sədaː
| -
| -
|-
! כפר
| щылэ
| ɕəla
| чылэ
| t͡ʃəɮa
| жылэ
| ʒəɮa
|-
! חנית
| пщы 
| pɕə
| пчы 
| pt͡ʃə
| бжы
| bʒə
|-
! עז
| пщэны 
| pɕanə
| пчэны 
| pt͡ʃanə
| бжэн
| bʒan
|-
! לרוץ
| щэн
| ɕan
| чъэн
| t͡ʃʼan
| жэн
| ʒan
|-
! קר
| щыӏэ
| ɕəʔa
| чъыӏэ
| t͡ʂəʔa
| щӏыӏэ
| ɕʼəʔa
|-
! להתחרט
| ӏьэгъожьын
| ʔajʁʷaʑən
| кӏэгъожьын
| t͡ʃʼaʁʷaʑən
| щӏегъуэжын
| ɕʼeʁʷaʒən
|-
! מעט
| маӏьэ
| maːʔa 
| макӏэ
| maːt͡ʃa
| мащӏэ
| maːɕʼa
|-
! לילה
| щэщы
| ɕaɕə
| чэщы
| t͡ʃaɕə
| жэщ
| ʒaɕ
|-
! לשאול
| ӏьэупкӏэн
| ʔajwpt͡ʃʼan
| кӏэупкӏэн
| t͡ʃawpt͡ʃan
| щӏэупщӏэн
| ɕʼawpɕʼan
|-
! פרה
| щэм
| ɕam
| чэм
| t͡ʃam
| жэм
| ʒam
|-
! חצר
| къалэ
| qaːla
| щагу
| ɕaːɡʷ
| -
| -
|-
! מהר
| щыкӏай
| ɕət͡ʃaːj
| чъыкӏай
| t͡ʂət͡ʃaːj
| -
| -
|-
! עומד מתחת
| ӏьэт 
| ʔajt
| чӏэт 
| t͡ʃʼat
| щӏэт
| ɕ’at
|-
! יושב מתחת
| ӏьэс
| ʔajs
| чӏэс
| t͡ʃʼas
| щӏэс
| ɕ’as
|-
! שוכב מתחת
| ӏьэлъ
| ʔajɬ
| чӏэлъ
| t͡ʃʼaɬ
| щӏэлъ
| ɕ’aɬ
|}

==עיצורים שהשתנו==

* סטנדרטית Iь ↔ кӏ אבזאחית: ӏьалэ↔ кӏалэ, ӏьэс↔ чӏэс, Iьэхь ↔ чӏахь
* סטנדרטית щ ↔ ч чъ אבזאחית: щыӏэ ↔ чъыӏэ, щэм ↔ чэм, мащэ ↔ мачӏэ, щэм ↔ чэм, мащэ ↔ мачӏэ

==ראו גם==

* קברדינית
* שפסוגית

קטגוריה:ישראל: שפות
קטגוריה:שפות קווקזיות צפון-מערביות
קטגוריה:השפה הצ'רקסית
טרקאי (מחוז משנה)

טרקאי (בליטאית: Trakų rajono savivaldybė, ) הוא אחד מ-60 מחוזות משנה של ליטא. הוא מחוז משנה של מחוז וילנה ואוכלוסייתו מנתה בשנת 2011, קרוב ל-35,000 תושבים.

מחוז-משנה טרקאי משתרע על פני 1,208 קמ"ר. העיר טרקאי היא העיר הגדולה ביותר במחוז-המשנה, ומשמשת כמרכז המנהלי שלו.

==היסטוריה מנהלית==
מחוז טרקאי היה מחוז ותיק בליטא, והשתייכו אליו עיירות רבות שאינן משתייכות אליו במתכונתו שלאחר מלחמת העולם השנייה. בשנת 1950 הוקם מחדש כיחידה מנהלית מוגדרת במעמד של מחוז-משנה, מאז נעשו שינויים ספורים בגבולותיו והוא השתייך למחוזות שונים. השיוך הנוכחי של מחוז-משנה זה למחוז וילנה וגבולותיו הנוכחיים נקבעו בשנת 1995, עם הקמתו מחדש של מנגנון המנהל של מחוז-המשנה.

==דמוגרפיה==
ישנה ירידה בגודל האוכלוסייה במחוז-משנה טרקאי ביחס לגודלה בסוף שנות ה-50 של המאה ה-20, בסוף שנות ה-80 הגיעה אוכלוסיית המחוז לשיאה, ומאז חל בה פיחות מתמיד: ב-1959 נספרו בו 56,123 איש; ב-1970 נמנו בו 69,216 איש; ב-1979 נמנו בו 72,829 איש; ב-1989 נמנו בו 81,232 איש; ב-2001 נמנו בו 37,376 איש; ב-2005 נמנו בו 36,432 איש; וב-2011 נמנו בו 34,411.

==יישובים==
במחוז המשנה שלוש ערים: עיר המחוז טרקאי, לנטבאריס, ורודישקס; שתי עיירות: אוקשטדווריס (ויסוקי-דבור) ואנושקיס (אנישוק); ועוד 440 כפרים קטנים יותר או חוות.

==קישורים חיצוניים==

* 

* [http://regionai.stat.gov.lt/en/vilniaus_apskritis/traku_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז וילנה: רשויות מקומיות
אוקמרגה (מחוז משנה)

אוקמרגה () הוא אחד מ-60 מחוזות משנה של ליטא. הוא מחוז משנה של מחוז וילנה ואוכלוסייתו מנתה בשנת 2011, למעלה מ-40,000 תושבים.

מחוז-משנה אוקמרגה משתרע על פני 1,395 קמ"ר. העיר אוקמרגה היא העיר הגדולה ביותר במחוז-המשנה, ומשמשת כמרכז המנהלי שלו.

==היסטוריה מנהלית==
מחוז-משנה אוקמרגה במתכונתו הנוכחית הוקם מחדש בשנת 1950 כיחידה מנהלית מוגדרת במעמד של מחוז-משנה, מאז נעשו שינויים ספורים בגבולותיו והוא השתייך למחוזות שונים. השיוך הנוכחי של מחוז-משנה זה למחוז וילנה וגבולותיו הנוכחיים נקבעו בשנת 1995, עם הקמתו מחדש של מנגנון המנהל של מחוז-המשנה.

==דמוגרפיה ויישובים==
מאז סוף שנות ה-80 של המאה ה-20 ישנה ירידה מתמדת בגודל האוכלוסייה במחוז-משנה אוקמרגה: ב-1959 נספרו בו 52,760 איש; ב-1970 נמנו בו 53,505 איש; ב-1979 נמנו בו 53,213 איש; ב-1989 נמנו בו 52,520 איש; ב-2001 נמנו בו 48,651 איש; ב-2005 נמנו בו 46,304 איש; וב-2011 נמנו בו 40,055.

במחוז המשנה עיר אחת: עיר המחוז אוקמרגה; עשר עיירות, ו-612 כפרים קטנים וחוות.

==קישורים חיצוניים==

* 
* [http://regionai.stat.gov.lt/en/vilniaus_apskritis/ukmerges_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז וילנה: רשויות מקומיות
קורטני קרדשיאן

קורטני מרי קרדשיאן (באנגלית: Kourtney Mary Kardashian; נולדה ב-18 באפריל 1979) היא אישיות טלוויזיה ודוגמנית אמריקאית.

==קריירה==
קרדשיאן נולדה בלוס אנג'לס שבארצות הברית.

בשנת 2007, היא ומשפחתה החלו לככב בתוכנית הריאליטי "משפחת קרדשיאן" (Keeping Up With The Kardashians).

הצלחתה של התוכנית הובילה לעוד סדרות דוקומנטריות קצרות בכיכובה של קורטני כמו: "קורטני וקלואי כובשות את מיאמי" ו" קורטני וקים כובשות את ניו יורק".

קורטני ואחיותיה קים וקלואי עוסקות גם באופנה והשיקו קולקציות בגדים שונות, ובשמים.

בשנת 2021 שיחקה בסרט "יש לו את זה" של נטפליקס.

==חיים אישיים==
ב-2006 הכירה את סקוט דיסיק במסיבה של ג'ו פרנסיס במקסיקו. הם נפרדו וחזרו מספר פעמים ויש להם שלושה ילדים משותפים.

בנם הבכור, מייסון דאש דיסיק, נולד ב-14 בדצמבר 2009. ב-8 ביולי 2012 ילדה קורטני את ביתם פנלופי סקוטלנד דיסיק. ב-14 בדצמבר 2014 ביום הולדתו של מייסון ילדה קורטני את בנה השלישי, ריין אשטון דיסיק.

ב-18 באוקטובר 2021 התארסה קורטני לטראוויס בארקר, וב-22 במאי 2022 התחתנו באיטליה.

ב-17 ביוני 2023 הודיעה בהופעה של בארקר שהיא בהריון. ב-1 בנובמבר, ילדה את בנם.

==קישורים חיצוניים==

* 

==הערות שוליים==

קורטני
קטגוריה:בוגרות אוניברסיטת אריזונה
קטגוריה:בוגרי אוניברסיטת אריזונה
קטגוריה:אמריקאים ממוצא ארמני
קטגוריה:אמריקאים ממוצא הולנדי
קטגוריה:אמריקאים ממוצא אנגלי
קטגוריה:אמריקאים ממוצא אירי
קטגוריה:אמריקאים ממוצא סקוטי
קטגוריה:משתתפים בתוכניות מציאות אמריקאיות
קטגוריה:נשות עסקים אמריקאיות
קטגוריה:אמריקאיות שנולדו ב-1979
נחשוניים

נחשוניים (שם מדעי: Anhingidae) היא משפחת עופות מים מסדרת הסולתאים החיים בביצות, באגמים ובגדות נהר באזורים טרופיים באמריקה, באפריקה, בדרום מזרח אסיה ובאוסטרליה. הם צוללים במים כדי לצוד דגים ויצורי מים קטנים. הם קרובי משפחתם של הסולות והקורמורניים.

מקור השם "נחשון", הוא בגלל הדמיון של צווארם לנחש כאשר הם שוחים וגופם למעט צווארם טבול לגמרי במים. בנוסף לצווארם הארוך יש להם גם מקור ארוך וחד המאפשר להם לדקור במהירות את הקורבן, לשפדו עליו ואז להניפו ולבלוע אותו. כושר התעופה שלהם וכושר הליכתם ירודים כיוון שהם מותאמים בעיקר לחיים במים.

==מיון==
במשפחת הנחשוניים קיים רק סוג אחד - Anhinga - ובו ארבעה מינים:
*נחשון אמריקאי (Anhinga anhinga)
*נחשון הודי (Anhinga melanogaster)
*נחשון אפריקאי (Anhinga rufa)
*נחשון אוסטרלי (Anhinga novaehollandiae)

סוגים שנכחדו כללו את הסוגים: גיגאנהינגה (Giganhinga), Meganhinga, Paranavis, Macranhinga ו-Protoplotus.

==קישורים חיצוניים==

* 
* [http://creagrus.home.montereybay.com/darters.html נחשוניים באתר creagrus]

*
קטגוריה:בעלי חיים שתוארו ב-1849
קטגוריה:טקסונים שתוארו בידי לודוויג רייכנבאך
קטגוריה:משפחות מונוטופיות
תקוות גדולות (סרט, 1999)

תקוות גדולות (באנגלית: Great Expectations) הוא סרט טלוויזיה משנת 1999 זוכה פרס באפט"א של רומן באותו שם מאת צ'ארלס דיקנס. הסרט הופק על ידי ה-BBC ושודר ב"מאסטרפיס תיאטר".

== עלילה ==
ילד בשם פיפ נתקל באסיר נמלט אשר מאיים עליו ודורש ממנו להביא לו מזון. שנים אחר כך מתברר לפיפ שמישהו מיטיב איתו, ומבטיח להוריש לו הון רב. פיפ משער שהמיטיבה שלו היא מיס האווישם, אישה עשירה שבביתה שיחק בילדותו, ושהוא מאוהב בבתה המאומצת אסטלה. פיפ מאמין שמיס האווישם מייעדת אותו להיות החתן של אסטלה. כל חלומותיו של פיפ מתרסקים כאשר בלילה סוער אחד הפושע שפגש בילדותו חוזר ומגלה את זהותו, שהוא מגוויץ' הוא מיטיבו. בתחילה פיפ דוחה את מגוויץ' ואינו רוצה בקשר איתו אבל במשך הזמן הוא הופך להיות נאמן לו ונשאר עמו עד מותו.

== צוות השחקנים ==
* יואן גריפית' – פיפ
* גבריאל תומסון – פיפ הילד
* ג'סטין ואדל – אסטלה
* אמה קאניף – בידי
* לורה אייקמן – בידי הצעירה
* שארלוט רמפלינג – מיס הווישם
* ברנרד היל – מגוויץ'
* קלייב ראסל – ג'ו גארג'רי
* איאן מקדרמיד – ג'אגרס
* דניאל אוונס – הרברט פוקט
* ג'יימס הילר – בנטלי דרמל
* דונלד סאמפטר – קומפיסון
* לזלי שארפ – גברת ג'ו גארג'רי
* ניקולס וודסון – ומיק

== אתרי צילום ==
הסרט צולם במספר אתרים בקנט כמו "שירנס דוקס", "קינגזוור קאסל פדלסטימר", "צ'אטהם דוקס", בנהר מידוויי וכן באדינבורו.

== פרסים ==
בשנת 2000 זכה הסרט בפרס באפט"א לטלוויזיה בקטגוריית עיצוב התלבושות. הוא היה מועמד גם בקטגוריות של איפור ועיצוב שיער, צילום ותאורה, והסאונד הטוב ביותר.

ב-1999 הסרט זכה בפרס RTS לטלוויזיה עבור הסאונד הטוב ביותר בסרט דרמה,  פרס ההפקה, פרס התאורה והצילום הטובים ביותר. עוד היה מועמד לפרס בתחום העריכה. 
הסרט היה מועמד לפרס אמי כמיני סדרה המצטיינת של השנה.

== קישורים חיצוניים ==

* [http://www.bbc.co.uk/programmes/p00tr9yn תקוות גדולות] באתר ה-BBC

== הערות שוליים ==

קטגוריה:סרטי 1999
קטגוריה:סרטים בריטיים
קטגוריה:סרטים המבוססים על תקוות גדולות
קטגוריה:סרטי טלוויזיה בריטיים
אנפת מקור-סירה

אנפת מקור סירה בפלורידה
אנפת מקור-סירה (שם מדעי: Cochlearius cochlearius) היא מין יחיד בסוגו של אנפה אמריקנית. שמה ניתן לה בשל מקורה דמוי-הסירה, שמסייע לה לתפוס את מזונה. היא מצויה באזורי מנגרובים ממקסיקו דרומה לפרו וברזיל.

== מאפיינים ==
אורכה של האנפה הוא כ-46 עד 53 ס"מ, ומשקלה כ-600 גרם. המקור ארוך יחסית - אורכו כ-7.5 ס"מ, ורוחבו כ-5 ס"מ. הראש, החזה והגרון לבנים. הכנפיים והגב התחתון אפורים, החלק התחתון של הבטן אדמדם, ומפוספס בשחור. המקור והכיפה שחורים. הזכר והנקבה דומים במראם ובגודלם.

זהו מין ישיב (לא נודד). בתי הגידול העיקריים בהם חיה האנפה הם מנגרובים, ביצות, גדות אגמים ונחלים, ובריכות. היא מצויה בדרך כלל ברום של כ-800 עד 2600 מטרים מעל גובה פני הים. האנפה ניזונה בעיקר מדגים, חרקים ופראונים, אך גם ממכרסמים, דו-חיים וביצים. מקורה דמוי-הסירה רגיש מאוד, והוא נפתח כשהוא בא במגע עם טרף. זהו מין פעיל-לילה, הישן במהלך היום על עצים או בתוך עלוות המנגרובים.

במהלך החיזור הזכר והנקבה מחככים את מקורם ו"נלחמים" כביכול זה בזה. הקן עשוי מזרדים ונבנה על ידי הזכר והנקבה, בדרך כלל סמוך למים - על עצים, שיחים או בצמחייה מימית כגון סוף. אם הקן מוקם על עץ, הוא בדרך כלל יהיה בגובה של כ-10 מטרים מהקרקע. הנקבה מטילה 2-4 ביצים כחלחלות בתטולה. אנפות מקור-הסירה מאוד טריטוריאליות, ויגנו על קנן מטורפים ממינים אחרים של עופות.

== קישורים חיצוניים ==

* [http://www.oiseaux-birds.com/card-boatbill.html אנפת מקור-סירה], אתר אויסוקס-בירדס
* [http://neotropical.birds.cornell.edu/portal/species/overview?p_p_spp=115356 אנפת מקור-סירה], באתר העופות הנאוטרופיים של אוניברסיטת קורנל

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:אנפתיים
קטגוריה:עופות יחידים בסוגם
קטגוריה:ברזיל: עופות
קטגוריה:פנמה: עופות
קטגוריה:ניקרגואה: עופות
קטגוריה:בעלי חיים שתוארו ב-1766
אגם אסד

אגם אסד (בערבית: بحيرة الأسد, תעתיק מדויק: בחירת אלאסד, הגייה: בּוּחַיירַת אל-אסד) הוא שמורת טבע על נהר הפרת, בחלק המכונה תסובת הפרת המערבית,<ref></ref> במחוז א-רקה שבסוריה. הוא נוצר בשנת 1974 כאשר הושלמה הקמת סכר טבקה. אגם אסד הוא האגם הגדול בסוריה עם קיבולת של 11.7 קילומטר מעוקב ושטח מקסימלי של 610 קילומטרים רבועים. מערכת תעלות עושה שימוש במי האגם להשקיית אדמות חקלאיות על גדות הפרת.

האגם משמש מקור מי שתייה עבור העיר חלב ומהווה מקור לתעשיית דיג. חופי האגם התפתחו למערכת אקולוגית משמעותית.

על גדות האגם נמצא האתר הארכאולוגי של העיר העתיקה אמר. הקמת הסכר הביאה להצפת אתרים ארכאולוגים על ידי מי האגם. במסגרת מאמץ בינלאומי שנוהל על ידי אונסק"ו, נחפרו אתרים רבים ככל האפשר באזור שהיה צפוי להיות מוצף. בין האתרים שנחפרו היה תל פרי, שהוצף על ידי מי האגם ב-1974, תל אבו הוריירה, מורייבת וחבובה כבירה.

מראה של האתר אמר על חוף אגם אסד
==קישורים חיצוניים==

== הערות שוליים ==

קטגוריה:סוריה: גאוגרפיה
קטגוריה:סוריה: חקלאות
קטגוריה:אגמי אגירה מלאכותיים
קרי סטרוג

קרי אליסון סטרוג-פישר (באנגלית: Kerri Allyson Strug-Fischer; נולדה ב-19 בנובמבר 1977) היא מתעמלת אמריקאית-יהודיה בעבר. היא אלופה אולימפית (אטלנטה 1996). שותפה למדליית הזהב האולימפית הראשונה של נבחרת ארצות הברית בהתעמלות נשים בתחרות הקבוצתית. תיזכר בשל הנחיתה המושלמת שלה על רגל אחת בתרגיל סוס הקפיצות למרות הפציעה שלה בקרסול וכן כשנלקחה בזרועותיו של מאמנה, בלה קארולי, לדוכן המנצחות.

== ביוגרפיה ==
סטרוג נולדה וגדלה בטוסון אריזונה. היא החלה להתאמן בגיל 3 ולהשתתף בתחרויות בגיל 8. היא התאמנה בהדרכתו של ג'ים גולט ובשנת 1991 עברה ליוסטון טקסס והחלה להתאמן בהדרכתו של בלה קארולי.

באולימפיאדת ברצלונה (1992) הייתה סטרוג הספורטאית הצעירה ביותר במשלחת האמריקאית במשחקים אלו וזכתה במדליית ארד בתחרות הקבוצתית בהתעמלות מכשירים. 

באולימפיאדת אטלנטה (1996) זכתה סטרוג במדליית זהב בתחרות הקבוצתית בזכות נחישותה וההקרבה הרבה שלה ולמרות שסבלה מפציעה בקרסול. בתרגיל האחרון שלה ושל הנבחרת על סוס הקפיצות היא ביצעה אותו היטב לאחר שנחתה על רגל אחת בלבד. בשל הפציעה היא לא יכלה להמשיך בתחרויות ולנסות לזכות במדליות נוספות, וזאת למרות שעלתה במספר תחרויות לגמרים. היא עלתה ראשונה בתרגיל הקרקע, רביעית בתרגיל הקפיצות ושביעית בתחרות הקרב רב אישי. 

סטרוג הפכה לגיבורה לאומית בשל ההקרבה שלה בתרגיל הקפיצות שהעניק את מדליית הזהב בתחרות הקבוצתית בהתעמלות מכשירים לנשים לארצות הברית לראשונה בתולדותיה, הפעם השנייה הייתה באולימפיאדת לונדון (2012).

== קישורים חיצוניים ==

קטגוריה:ספורטאים יהודים אמריקאים
קטגוריה:מתעמלות יהודיות
קטגוריה:אלופים אולימפיים יהודים
קטגוריה:מתעמלות באולימפיאדת ברצלונה (1992)
קטגוריה:מתעמלות באולימפיאדת אטלנטה (1996)
קטגוריה:משתתפים יהודים באולימפיאדת ברצלונה (1992)
קטגוריה:משתתפים יהודים באולימפיאדת אטלנטה (1996)
קטגוריה:אלופות אולימפיות אמריקאיות: התעמלות
קטגוריה:זוכות מדליית ארד אולימפית אמריקאיות: התעמלות
קטגוריה:חברי היכל התהילה של הספורטאים היהודים: אמריקאים
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
לחץ דופק

בפיזיולוגיה, לחץ דופק מוגדר כהפרש בין לחץ הדם הסיסטולי ללחץ הדם הדיאסטולי. הוא נמדד במילימטר כספית (mmHg). לדוגמה, אם נמדדו 120/80 לחץ הדופק יהיה שווה ל-40.

==גורמים המשפיעים על לחץ הדופק==
לחץ הדופק מושפע מנפח הפעימה של הלב, וכן מכושר ההיענות של אבי העורקים.
נפח הפעימה מושפע (בין היתר) מהדופק: דופק איטי גורם לנפח פעימה מוגדל כיוון שזמן המילוי של חדרי הלב גדל.
היענות אבי העורקים משפיעה על נפח הפעימה, שכן היא 'מרככת' את העלייה בלחץ הסיסטולי בעת פעימה, על ידי הגדלת הנפח של אבי העורקים. כך הלחץ מתפרס על פני זמן רב יותר, וההפרש בין הסיסטולה לדיאסטולה קטן. עם הגיל, היענות אבי העורקים יורדת, וככל שהוא מאבד מגמישותו לחץ הדופק גדל.

==עמעום לחץ הדופק==
היענות אבי העורקים מפחיתה את לחץ הדופק, ומפחית את עבודת הלב. בניסויים שנעשו בחיות מעבדה הוחלף אבי העורקים בצינור פלסטיק קשיח, וניתן לראות את העלייה בצריכת החמצן בלב. הסיבה היא שככל שההיענות גבוהה, הלחץ באבי העורקים, שאליו צריך הלב להתנגד כדי להוציא דם, נשאר נמוך יותר עבור נפח פעימה זהה, שכן נפח הכלי גדל.

==ערכים==
באדם מבוגר בריא לחץ דופק תקין נע סביב 30-40mmHg במנוחה. בזמן פעילות אירובית הלחץ הסיסטולי נוטה לעלות בשל עלייה בנפח הפעימה, בעוד שהלחץ הדיאסטולי נשאר פחות או יותר קבוע, וכך לחץ הדופק עולה. כשלחץ הדם עולה, גם לחץ הדופק עשוי לעלות, שכן היענות אבי העורקים יורדת בלחצים גבוהים יותר. לחץ דופק גבוה במנוחה עשוי להצביע בין השאר על ירידה בגמישות של כלי הדם העורקיים הגדולים. עם ההזדקנות גמישות העורקים הגדולים יורדת, ולכן ככל שעולה הגיל לחץ הדופק צפוי לעלות.

==ראו גם==
* יתר לחץ דם
* אי-ספיקת מסתם אבי העורקים

קטגוריה:פיזיולוגיה
קטגוריה:מערכת ההובלה
גביע הקונפדרציות 2017

מפת המדינות המשתתפות 
גביע הקונפדרציות 2017 הוא טורניר ספורט שנערך ברוסיה, כחלק מההכנות למונדיאל 2018 שאף הוא נערך במדינה. הטורניר, שבו השתתפו 8 נבחרות, החל ב-17 ביוני 2017 והסתיים ב-2 ביולי 2017. זוהי הפעם העשירית שמשוחק גביע הקונפדרציות, המפגיש בין זוכות האליפויות היבשתיות, האלופה העולמית ומארחת גביע העולם.

לראשונה פיפ"א מבצעת שימוש בעזרי וידאו במגרשים למניעת טעויות שיפוט.

==קבוצות משתתפות==
{| class="wikitable"
|-
!נבחרת
!מייצגת קונפדרציה
!משתתפת בתור
|-
|
|UEFA
|מארחת מונדיאל 2018
|-
|
|UEFA
|זוכת מונדיאל 2014
|-
|
|AFC
|זוכת גביע אסיה 2015
|-
|
|CONMEBOL
|זוכת קופה אמריקה 2015
|-
|
|CONCACAF
|המנצחת בפלייאוף בין זוכת גביע הזהב 2013 וזוכת גביע הזהב 2015
|-
|
|UEFA
|זוכת יורו 2016
|-
|
|OFC
|זוכת גביע אוקיאניה לאומות 2016
|-
|
|CAF
|זוכת גביע אפריקה לאומות 2017
|-
|}

==אצטדיונים==
4 ערים ברוסיה אירחו את גביע הקונפדרציות.

{| class="wikitable" style="text-align:center"
|-
! סנקט פטרבורג
! מוסקבה
|-
| גזפרום ארנה
| אוטקריטיה ארנה
|-
| תכולה: 68,134
| תכולה: 45,360
|-
180px
|-
! קאזאן
! סוצ'י
|-
| אק בארס ארנה
| אצטדיון פישט
|-
| תכולה: 45,379
| תכולה: 47,659
|-
 180px
|}

==הטורניר==
שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שסיימו ראשונות בכל בית עולות לשלב חצי הגמר. המנצחות של חצאי הגמר עלו למשחק הגמר, בעוד שהמפסידות שלהם התמודדו ביניהן על המקום השלישי.

===שלב הבתים===
====בית א'====

====בית ב'====

===שלבי הנוקאאוט===

====חצי הגמר====

====המשחק על המקום השלישי====

====הגמר====

==תארים ופרסים==
;אלופה

;פרסים
{| class="wikitable" style="margin: 0 auto;"
|-
!פרס המשחק ההוגן של פיפ"א
!כדור הזהב - השחקן המצטיין
!כפפת הזהב - השוער המצטיין
|-
|align=center|
|align=center| יוליאן דראקסלר
|align=center| קלאודיו בראבו
|}

{| class="wikitable" style="margin: 0 auto;"
|-
!כדור הכסף
|-
|align=center| אלכסיס סאנצ'ס
|-
!כדור הארד
|-
|align=center| לאון גורצקה
|}

== קישורים חיצוניים ==

* 

==הערות שוליים==

קטגוריה:סנקט פטרבורג: תחרויות כדורגל
קטגוריה:גביע הקונפדרציות
קטגוריה:תחרויות כדורגל ב-2017
קטגוריה:תחרויות כדורגל ברוסיה
קטגוריה:2017 ברוסיה
קטגוריה:סוצ'י: תחרויות ספורט
קטגוריה:מוסקבה: תחרויות כדורגל
קטגוריה:קאזאן: תחרויות ספורט
יגטוורסט

יגטוורסט (בגרמנית: Jagdwurst) הוא נקניק מהמטבח הגרמני מסוג ברווורסט. שמות נוספים הם שינקנוורסט, שטוטגרטר ושוטצנוורסט (Schinkenwurst, Stuttgarter, Schützenwurst).

הנקניק מורכב מבשר חזיר (בטן ושריר) וברט (בשר טחון מתובל המיועד להכנת נקניק). לעיתים משתמשים גם בבשר בקר. התבלינים הנפוצים הם פלפל שחור, משיה, זנגביל וגד השדה. במטבח הדרום גרמני נוהגים להשתמש בזרעי חרדל ואילו בצפון גרמניה נוהגים להשתמש בפיסטוק טחון. הבשר נטחן במטחנה ומעורבב עם הברט. בדרך כלל נהוג להוסיף מלח לשימור וצבעי מאכל על מנת ליצור צבע ורוד בהיר. לאחר מכן הנקניק מבושל בקופסת שימורים או במעי מלאכותי.

הנקניק מוגש בדרך כלל פרוס וקר או מטוגן בחתיכות.

==קישורים חיצוניים==

קטגוריה:נקניקים
קטגוריה:המטבח הגרמני
ספיירנט

ספיירנט תקשורת (באנגלית: Spirent Communications plc) היא חברה בינלאומית לבדיקות טלקומוניקציה הממוקמת בקרואלי, מערב סאסקס, בריטניה. היא רשומה בבורסת לונדון (LSE: SPT, OTC Pink: SPMYY). שווי החברה הוערך בכ-485 מיליון דולר (יולי 2015).

== היסטוריה ==
החברה נוסדה בשנת 1936 על ידי ג'ק בואות'ורף בשם "Goodliffe Electric Supplies". בשנת 1949 שינתה את שמה ל"Bowthorpe". בשנת 1989 רכשה את חברת "אופטימה אלקטרוניקס" בשנות ה-90 התפתחה במהירות עם בועת הדוט-קום. עם רכישת חברות נוספות כגון "Adtech" ב 1997, כבר הופיעה מדי פעם במדד FTSE 100.

במהלך ההתפתחות השילה מעצמה את מערך ההגנה והרכב וקנתה ב-1999 את החברה האמריקאית "Netcom Systems" ואת "DLS" הקנדית. שנה לאחר מכן רכשה את חברות התקשורת "Hekimian", "Zarak Systems" ו "Net-Hopper". במהלך אותה שנה (2000) שינתה את שמה שוב, הפעם ל"Spirent" (השאלה מהמילים inspired innovation).

המשך מסע הרכישות התמקד בחברות בדיקות ביצועים כמו "Avalanche", "Scientific Software Engineering", "Imperfect Networks" ו "Fanfare Software" בשנים 2006-2011. 

ב-2004 קבוצת רד-בינת החלה לשווק מוצרי ספיירנט בישראל.

ב-2012, עם התפתחות טכנולוגיות הענן, רכשה את "Mu Dynamics" ו "Metrico Wireless" כדי לחזק את אחיזתה בנושאים רלוונטיים. 

ביולי 2014 רכשה מחברת Avaya את חטיבת הטכנולוגיה של Radvision, שהוקמה במקור על ידי קבוצת רד-בינת, היושבת בתל אביב. בשנת 2017 רכשו את היחידה מנהליה והיא הוקמה כחברה חדשה בשם Softil. 

==קישורים חיצוניים==
* 

==הערות שוליים==

קטגוריה:חברות בריטיות
ליבריה (קוסטה ריקה)

ליבריה (באנגלית: Liberia) היא בירת מחוז גואנאקאסטה בקוסטה ריקה. העיר נמצאת בצפון-מערב קוסטה ריקה, במרחק של 215 קילומטרים צפון-מערבית לסן חוסה, בירת קוסטה ריקה. בעיר מתגוררים 53,382 תושבים (נכון ל-2011).

==היסטוריה==
ליבריה נוסדה כמעין מנזר ב-4 בספטמבר 1769. המנזר שכן בצומת דרכים בין כמה מההתיישבויות החשובות באזור מחוז גואנאקאסטה של היום, כמו ניקויה ובגסס, ורבים מההולכים בדרכים עצרו בו ללינה. בהמשך התפתח באזור גם גידול מקנה וסביב המנזר התפתח כפר שנודע בשם גואנאקאסטה.

ב-1812 הקורטס של קדיס חילק את האזור לפרובינציות ונקבע שהאזור בו נמצא הכפר יהיה בפרובינציית ניקרגואה, שבהמשך רובה הפך למדינת ניקרגואה. בהמשך האזור הפך לחלק נפרד בתוך הפרובינציות המאוחדות של מרכז אמריקה (שנודעה מ-1824 כ"רפובליקה הפדרלית של מרכז אמריקה") בשם "פרטידו דה ניקויה". אזור העיירה ניקויה, כמו מרבית פרטידו דה ניקויה, היה בעל יותר קשרים כלכליים עם קוסטה ריקה ובפרט עם הנמל של פונטרנס. עם זאת היו מספר התיישבויות, וגואנאקאסטה בראשן, שהיו בעלות קשרים חזקים יותר עם ניקרגואה.

במשאל ב-25 ביולי 1824 מרבית פרטידו דה ניקויה, בהנהגת ניקויה, החליט להסתפח לאזור קוסטה ריקה במסגרת הרפובליקה הפדרלית. האנשים בגואנאקאסטה לא הסכימו למצב והסתפחו על דעת עצמם לניקרגואה. בסופו של דבר הקונגרס של הרפובליקה הפדרלית קבע שגם אזור גואנאקאסטה יסופח לקוסטה ריקה.

בשנים שלאחר מכן חשיבותה של גואנאקאסטה עלתה בהדרגה והיא עקפה בשלב מסוים את ניקויה והפכה לבירת האזור. ב-23 ביולי 1831 היא קיבלה מעמד של עיירה, וב-3 בספטמבר 1836 היא קיבלה מעמד של עיר.

כעבור שנים ספורות קוסטה ריקה פרשה מהרפובליקה הפדרלית של מרכז אמריקה והפכה למדינה עצמאית. ב-7 בדצמבר 1848 קוסטה ריקה חולקה למחוזות הנוכחיים שלה ובאזור נוצר מחוז גואנאקאסטה שהעיר גואנאקאסטה נבחרה לבירתו.

ב-30 במאי 1854 נשיא קוסטה ריקה חואן רפאל מורה פורס הורה לשנות את שם העיר לליבריה ואת שם המחוז למוֹרַסְיה, על שמו. ב-1859 מורה הודח ובמקומו עלה לשלטון חוסה מריה מונטאלגרה. מונטאלגרה הותיר את השם ליבריה על כנו, אך לא רצה להותיר מחוז שנקרא על שם אויבו הפוליטי לכן החזיר את שמו לגואנאקאסטה.

ליבריה המשיכה להתפתח והפכה למרכז כלכלי חשוב באזור. חשיבותה עלתה עוד יותר עם פתיחתו של הכביש האינטר-אמריקאי (השם של החלק המרכז-אמריקאי של הכביש הפאן-אמריקאי) בשנות ה-30 של המאה ה-20 שעובר דרכה.

==כלכלה==
ליבריה היא המרכז הכלכלי הגדול ביותר בצפון-מערב קוסטה ריקה. כלכלת העיר מתבססת בעיקר על תיירות, כשבקרבת העיר נמצא הפארק הלאומי רינקון דה לה וייחה, אחד המרכיבים של אזור השימור גואנאקאסטה.

==גאוגרפיה==
===אקלים===
העיר נמצאת באזור בו שורר אקלים סוואנה טרופי. האקלים, כמו ביתר קוסטה ריקה, מתאפיין בשתי עונות: העונה היבשה, מנובמבר עד אפריל עם טמפרטורות גבוהות יחסית לשאר השנה ומשקעים מעטים מאוד, והעונה הלחה, ממאי עוד אוקטובר עם טמפרטורות מעט יותר נמוכות ועם מרבית המשקעים. ממוצע המשקעים השנתי עומד על כ-1,600 מילימטרים.

==תחבורה==
את העיר משרת נמל התעופה הבינלאומי דניאל אודובר קירוס, הנמצא במרחק של 6 קילומטרים מערבית לעיר.

==קישורים חיצוניים==

* 
* 

==הערות שוליים==

קטגוריה:קוסטה ריקה: ערים
קטגוריה:יישובים שהוקמו ב-1769
פרים (אי)

האי במפה משנת 1519
פרים (בערבית: بريم; [Barīm]), נקרא גם מאיון (ميون), הוא אי גבוה במצר באב אל-מנדב בים האדום. האי מחלק את באב אל-מנדב לשניים. הוא נמצא בריבונות תימן, ואינו מיושב. יש בו כפר דייגים עונתי קטן.

== גאוגרפיה ==
מפת האי
האי הוא תוצר של סחיפה של הר געש מתקופת המיוקן. לאי מפרץ פנימי גדול שמעניק לו צורה המזכירה סרטן (ראו מפה). אורכו של האי עומד על 5.63 קילומטר, רוחבו 2.85 והגובה של הנקודה הגבוהה ביותר באי הוא 65 מטרים. באי כמעט ואין גשמים וכמות המשקעים הממוצעת היא כ-60 מ"מ לשנה.

== היסטוריה ==
=== לפני השלטון הבריטי ===
בני אדם מודרניים (הומו ספייאנס) הגיעו לאי לראשונה לפני כ-60 אלף שנה. גובה פני הים באזור היה נמוך הרבה יותר מגובהו הנוכחי והדבר אפשר לבני אדם לחצות את המצרים. עד המאה ה-19, האי לא יושב על ידי בני אדם דרך קבע בגלל המחסור החמור במים ושימש בעיקר לכפר דייגים עונתי. למשל, כשהגיע אפונסו דה אלבוקרקי לאזור בשנת 1513 מטעם פורטוגל על מנת לנסות ולכבוש את האזור ולהשתלט על נתיבי הסחר באזור הוא קבע שהאי אינו ראוי להקמת תחנת סחר ומבצר בגלל המחסור במים. ייתכן שהצי הצרפתי השתמש בנמל הטבעי של האי בשנת 1737 כחלק ממסע עונשין לעיר מוח'א הסמוכה. האי סופח על ידי חברת הודו המזרחית הבריטית בשנת 1799 אך היא נאלצה לסגת בעקבות המחסור במים.

=== שלטון בריטניה ===
מלון באי
תחנת הפחם המשגשגת באי
השלטון הבריטי באי החל כתוצאה מחשש מהתגברות כוחה של צרפת באזור בעקבות הבנייה של תעלת סואץ. בשנת 1857 הסכים ראש הממשלה הבריטי הנרי טמפל לכבוש את האי בעילה של הנחיצות של הקמת מגדלור באי (המגדלור אכן הוקם בשנת 1861). ההחלטה על כיבוש האי הייתה מהירה בגלל דו"ח מפוברק הטוען שהצרפתים שלחו ספינה מראוניון לסיפוח האי. הבריטים צירפו את האי למחוז עדן. בשנת 1881 בנתה חברת PCC באי תחנת הצטיידות בפחם שהיוותה את הבסיס ליישוב הקבע במקום. בשנת 1888 אף נבנה באי מלון. במלחמת העולם הראשונה פעלו מהאי תחנות ארטילריה בריטיות. בשנת 1916, כחלק ממלחמת העולם הראשונה ניסו כוחות עות'מאניים לכבוש את האי אך נכשלו. תחנת הפחם באי גדלה מאוד וסיפקה יותר פחם מעדן השכנה ב-1927. באותה התקופה באי זכה ל"תור זהב" והאוכלוסייה בו גדלה. אולם, עד מהרה החלו הספינות לעבור להשתמש בנפט מה שייתר את התחנה. התחנה פשטה רגל בשנת 1935 ובכך שמטה את הבסיס ליישוב הקבע המתוכנן. המלון, נסגר בשנת 1936. בריטניה בנתה באי שדה תעופה קטן.

=== סיום הנוכחות הבריטית ===
עם עזיבתה של בריטניה את אזור עדן והפיכת דרום תימן למדינה עצמאית, התכוונה בריטניה למסור גם את האי לידי דרום תימן. אולם בלחץ השמרנים בבריטניה, העלתה ממשלת בריטניה תוכנית לבינאום האי. התוכנית נתקלה בהתנגדות מצד דרום תימן ונזנחה, והאי עבר לידי מדינת דרום תימן כשזו קמה.

ב-11 ביוני 1971 הותקפה מכלית הדלק קוראל סי בדרך מאיראן לישראל בסמוך לאי פרים. במרץ 1972 ירו סוללות ארטילריה של דרום תימן באי על ספינת מלחמה צרפתית.

במלחמת יום כיפור הוטל מצור על מעבר כלי שיט ישראלים באזור. הספינה "סמסון" שהוחכרה לחברה ישראלית אף הותקפה במקום. להוציא התקופה הזו, התנועה של כלי שיט נשארה חופשית. לאחר האיחוד של דרום תימן עם צפון תימן לתימן עברה השליטה על האי לתימן (השולטת באי עד היום).

== לקריאה נוספת ==
*[http://www.britannica.com/place/Perim-Island הערך באנציקלופדיה בריטניקה]
*

==קישורים חיצוניים==

* 

==הערות שוליים==

קטגוריה:איים לא מיושבים
קטגוריה:תימן: איים
קטגוריה:איים בים סוף
מוריץ הנלה

מוריץ הֶנְלֶה (בגרמנית: Moritz Henle; 7 באוגוסט 1850 – 24 באוגוסט 1925) היה מלחין וחזן יהודי-גרמני, שהשתייך לתנועה הרפורמית.

== קורות חיים ==
נולד בשנת בלאופהיים שבדרום גרמניה, בתקופה בה קהילת יהודי לאופהיים הייתה הקהילה היהודית הגדולה ביותר במדינת באדן-וירטמברג. שביעי מבין אחד עשר ילדים. למד נגינה מילדות, והתחנך בעיר אסלינגן, ממנה שב ללאופהיים בשנת 1868 כדי לשמש כמורה וכחזן בעיר.

בשנת 1873 נעשה החזן בבית הכנסת החדש של העיר אולם, ובשנת 1879 הוזמן לשמש כחזן בהיכל המבורג הרפורמי.

בשנת 1882 נישא לקרולין הרשל, קרובת משפחה של פליקס מנדלסון, ולזוג נולדו שלושה ילדים.

עמד בראש אגודת החזנים בגרמניה במשך כ־15 שנה, וחיבר קומפוזיציות עבור מקהלות מעורבות של נשים וגברים בבתי הכנסת, דבר שהיה מהפכני בימיו. בלחניו, הושפע מיצירותיהם של פליקס מנדלסון ושל סלומון זולצר.

במשך 34 שנים שימש כחזן הראשי של קהילת יהודי המבורג, ולחניו פורסמו בנוסח הגדה של פסח משנת 1913, אשר כלל גם את לחניו של ז'אק אופנבך.

נפטר בהמבורג בשנת 1925. אשתו קרולין נספתה במחנה טרזיינשטט בשנת 1943.

על שמו קרוי כיום רחוב בעיר לאופהיים בה נולד.

==לקריאה נוספת==
* Sendrey, Alfred. Bibliography of Jewish music, Columbia University Press, 1951
* Wininger, Salomon. Große jüdische National-Biographie, vol. 3, Orient, 1928

== קישורים חיצוניים ==

קטגוריה:מלחינים יהודים גרמנים
קטגוריה:חזנים גרמנים
קטגוריה:יהדות המבורג
קטגוריה:יהודים רפורמים
קטגוריה:גרמנים שנולדו ב-1850
קטגוריה:גרמנים שנפטרו ב-1925
פרס הרמן שטרוק

פרס הרמן שטרוק הוא פרס המוענק על ידי עיריית חיפה לאמנים ישראלים. פרס זה הוא אחד משני פרסים על שמו של האמן הרמן שטרוק.

==רשימת זוכים==
*1950 עוזר שבת, ישראל רובינשטיין
*1952 מרדכי אבניאל, חנה ליבליך, מרים ברוך
*1954 שלמה איצקוביץ
*1956 קופל גורבין
*1957 צבי אלדובי, מרדכי לבנון
*1958 רפאל מוהר
*1959 אריה סרטני
*1961 ישעיהו דרור
*1963 אליס ארבל
*1963 פרנץ ברנהיימר
*1965 יוסף וייס
*1966 בלומה אודס רונקין, דוד לביא, אריה רוטמן
*1967 גוון ג'סקין
*1971 בתיה גרוסברד
*1975 בתיה איזנוסר ז'אנקור
*1977 אנג'לין (מרטון) איסאיק, יהושע גרוסברד
*1980 מרים קרולי, אברהם עומרי
*1981 ברוך אליחי
*1982 זיטה וייס
*1986 בתיה גרוסברד
*1988 אילנה סלמה אורתר
*1989 תמר דוברובסקי
*1991 מירית כהן כספי
*1994 ירמיהו בן צבי, דן זריצקי, ישראל טבקוב
*1996 סעדיה בהט
*1997 אורה להב שאלתיאל
*1998 דינה מרחב
*1999 הלן רוקר
*2001 חיה גרץ רן
*2001 יורם ישראל ציור שמן
*2007 סנא פרח-בשארה
*2009 פנינה רקוטש

==אמנים נוספים==
*נעמי שמי
*אליס ארבל
*

==קישורים חיצוניים==
* 

הרמן שטרוק
אנדראס איסאקסון

אנדראס איסאקסון (בשוודית: Andreas Isaksson, נולד ב-3 באוקטובר 1981) הוא כדורגלן עבר שוודי ששיחק בעמדת השוער.

==קריירת מועדונים==
איסאקסון התחיל את הקריירה שלו במחלקת הנוער של טרלבורגס ועד מהרה הפך לשוער ראשון בקבוצה הבוגרת. הראשונה שזיהתה את הפוטנציאל של השחקן הייתה יובנטוס שרכשה את השחקן בקיץ והוא שימש כשוער שני לאדווין ואן דר סר. איסאקסון היה חלק מיובנטוס במשך שנתיים, אך לא רשם ולו דקת משחק אחת ובשנת חזר לשוודיה וחתם ביורגודן. במדי יורגודן זכה ב-2 אליפויות, גביע אחד ובין השנים ו- זכה בתואר "שוער השנה בשוודיה". ביולי חתם בסטאד רן כמחליפו של פטר צ'ך שחתם בצ'לסי.

ב-15 באוגוסט 2006 חתם במנצ'סטר סיטי האנגלית כמחליפו של דייוויד ג'יימס תמורת 2 מיליון פאונד. לאחר כמה זמן איסאקסון נפצע והחמיץ את תחילת העונה ובהמשך הפך לשוער שני בסיטי. וב-9 בדצמבר 2006 ערך את הופעת הבכורה שלו במדי הסיטי בהפסד 3-1 ליונייטד בדרבי של מנצ'סטר. מה-14 במרץ 2007 קיבל את אפודת השוער הראשון ומתוך 13 משחקים הוא שמר ב-4 מהם על רשת נקייה ואף הדף בעיטת עונשין מרגליו של ג'רמיין דפו במחזור האחרון בו הפסידה סיטי 2-1 לטוטנהאם הוטספר. במהלך הפגרה לפני עונת נפצע שוב והחמיץ את החודשיים הראשונים של העונה. ב-31 באוקטובר 2007 שב להרכב, אך נפצע שוב לאחר 5 משחקים בהרכב, אך לאחר ששב מפציעה זו הוא נשאר על הספסל לאחר שג'ו הארט הצעיר הפך לשוער הראשון.

בקיץ עזב את הסיטי וחתם ל-4 שנים בפ.ס.וו. איינדהובן ההולנדית. לזכותו של איסאקסון 124 הופעות במועדון. ב-9 ביולי 2012 עזב את פ.ס.וו. וחתם ל-3 שנים בקסימפשה הטורקית. ב-11 באוגוסט 2016 חזר ליורגודן.

==קריירה בינלאומית==
במרץ ערך את הופעת הבכורה שלו בנבחרת שוודיה נגד . לאחר שהציג יכולת טובה, הפך לשוער הראשון של הנבחרת ואף שותף בכל משחקי מוקדמות יורו 2004 שבסיומן הנבחרת עלתה ליורו 2004. למרות שבסיטי הוא לא זכה לדקות משחק, בשוודיה הוא המשיך לקבל את אפודת השוער הראשון. ב-12 באוקטובר 2012 ערך את ההופעה ה-100 שלו בנבחרת במשחק במסגרת מוקדמות מונדיאל 2014 נגד . לאחר יורו 2016, הודיע איסאקסון על פרישה מהנבחרת.

==תארים==
; יורגודן
*אליפות שוודיה: , 
*הגביע השוודי: 

; פ.ס.וו. איינדהובן
*מגן יוהאן קרויף: 

; אישיים
*שוער השנה בשוודיה: , , , , , , , , , 

==קישורים חיצוניים==

קטגוריה:כדורגלנים שוודים
קטגוריה:שוערי כדורגל שוודים
קטגוריה:כדורגלני יובנטוס
קטגוריה:כדורגלני יורגודן
קטגוריה:כדורגלני סטאד רן
קטגוריה:כדורגלני מנצ'סטר סיטי
קטגוריה:כדורגלני פ.ס.וו. איינדהובן
קטגוריה:כדורגלני קסימפאשה
קטגוריה:כדורגלני מאלמה
קטגוריה:כדורגלני נבחרת שוודיה
קטגוריה:כדורגלני מונדיאל 2002
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני יורו 2016
קטגוריה:ספורטאים שוודים באיטליה
קטגוריה:ספורטאים שוודים בצרפת
קטגוריה:ספורטאים שוודים באנגליה
קטגוריה:ספורטאים שוודים בהולנד
קטגוריה:ספורטאים זרים בטורקיה
קטגוריה:שוודים שנולדו ב-1981
יושימאר יוטון

ויקטור יושימאר יוטון פלורס (בספרדית: Víctor Yoshimar Yotún Flores; נולד ב-7 באפריל 1990) הוא כדורגלן פרואני המשחק בספורטינג קריסטל בעמדת המגן השמאלי.

==קריירת מועדונים==
יוטון התחיל את הקריירה שלו במחלקות נוער מקומיות, בגיל 17 הגיע לקבוצת הנוער של ספורטינג קריסטל. בינואר הושאל לחוסה גאלבס לעונה אחת. ב-5 במרץ 2008 ערך את הופעת הבכורה שלו בליגה. ב-9 במרץ 2008 הבקיע את שער הבכורה שלו בקריירה בניצחון 0-1 של קבוצתו נגד אתלטיקו מיניירו. יוטון סיים את העונה הראשונה שלו כשחקן קבוצה בוגרת עם 28 הופעות ו-3 שערים בליגה.

בינואר חזר לספורטינג קריסטל. ב-9 במאי 2009 ערך את הופעת הבכורה שלו במדי קריסטל בהפסד 1-2 נגד מלגר. ב-27 במאי 2012 ערך את הופעתו ה-100 במדי קריסטל, בה זכה אף לענוד את סרט הקפטן. בינואר עזב לראשונה את פרו כאשר הושאל לואסקו דה גאמה הברזילאית ובסיום העונה חזר לספורטינג.

ב-27 בינואר 2015 עזב לראשונה את אמריקה הדרומית כאשר חתם במאלמה השוודית.

ב-4 באוגוסט 2017 חתם באורלנדו סיטי מה-MLS.

ב-27 בדצמבר 2018 יוטון חתם בקרוס אסול מליגת העל המקסיקנית.

ב-8 במרץ 2022 חזר לספורטינג קריסטל קבוצת נעוריו.

==קריירה בינלאומית==
בשנת זומן לראשונה לסגל נבחרת פרו לקראת גביע קירין. ב-8 בפברואר 2011 ערך את הופעת הבכורה שלו בנבחרת במשחק נגד . ב-15 באוקטובר 2013 הבקיע את שער הבכורה שלו בנבחרת בתיקו 1-1 נגד במסגרת מוקדמות מונדיאל 2014.

==תארים==
; ספורטינג קריסטל
*אליפות פרו (2): , 

;מאלמה
* אליפות שוודיה (2): 2016, 2017

; אישיים
*הנבחרת המצטיינת בקופה אמריקה: 2021
*נבחרת העונה בליגת העל הפרואנית: 

==קישורים חיצוניים==

* [https://web.archive.org/web/20150202174048/http://www.mff.se/Personer/A_truppen/Utespelare/Yoshimar_Yotun פרופיל השחקן] באתר מאלמה

קטגוריה:כדורגלנים פרואנים
קטגוריה:מגני כדורגל פרואנים
קטגוריה:קשרי כדורגל פרואנים
קטגוריה:קייאו: כדורגלנים
קטגוריה:כדורגלני ספורטינג קריסטל
קטגוריה:כדורגלני ואסקו דה גאמה
קטגוריה:כדורגלני מאלמה
קטגוריה:כדורגלני אורלנדו סיטי
קטגוריה:כדורגלני קרוס אסול
קטגוריה:כדורגלני נבחרת פרו
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:פרואנים שנולדו ב-1990
מייק אנזי

מייקל בראדלי "מייק" אנזי (באנגלית: Mike Enzi; 1 בפברואר 1944 – 26 ביולי 2021) היה פוליטיקאי אמריקאי חבר המפלגה הרפובליקנית. בין השנים 1997–2021 כיהן כחבר הסנאט של ארצות הברית מטעם מדינת ויומינג, עד שהודיע על פרישתו לקראת הבחירות לסנאט של ארצות הברית ב-2020. בין היתר ישב בראשות ועדת התקציב של הסנאט. בנובמבר 2020 נבחרה סינתיה לומיס להחליפו.

==ביוגרפיה==
אנזי נולד בברמרטון שבמדינת וושינגטון וגדל בויומינג. ב-1966 סיים לימודי חשבונאות באוניברסיטת ג'ורג' וושינגטון וב-1968 סיים לימודי מנהל עסקים עם התמחות בשיווק קמעונאי באוניברסיטת דנוור. בתום לימודי התואר השני נישא וחזר לוויומינג, בה הקים עם רעייתו את רשת חנויות ההנעלה NZ Shoes. במקביל שירת במשמר הלאומי של חיל האוויר בוויומינג עד 1973.

בשנים 1975 עד 1982 כיהן במשך שתי קדנציות רצופות כראש עיריית ג'ילט, בתקופת כהונתו יותר מהוכפלה אוכלוסיית העיר. בשנתיים האחרונות של כהונתו שימש במקביל גם כיו"ר ראשי המועצות המוניציפליות של ויומינג. בשנים 1987 עד 1991 שימש חבר בבית הנבחרים של ויומינג ולאחר מכן שימש עד 1996 כחבר בסנאט של מדינת ויומינג.

בנובמבר 1996 נבחר לראשונה לסנאט של ארצות הברית. מאז נבחר עוד שלוש פעמים, ב-2002, ב-2008 וב-2014. בבחירות ב-2014 ניצח ברוב של מעל 71%. הוא כיהן בסנאט כיו"ר ועדת הבריאות בשנים 2005 עד 2007. מינואר 2015 הוא כיהן כיו"ר ועדת התקציב. כמו כן כיהן כחבר בוועדת הכספים, חבר בוועדת הבריאות, חינוך, עבודה ופנסיה, חבר בוועדת העסקים הקטנים והיזמות וחבר בוועדה לביטחון לאומי ולענייני הממשל.

ב-4 במאי 2019 הודיע כי לא יתמודד לכהונה נוספת בסנאט בבחירות 2020. כהונתו נחתמה עם התפזרות הקונגרס ה-116 של ארצות הברית בראשית ינואר 2021.

נפטר ב-26 ביולי 2021. הותיר אחריו אישה, דיאנה, שתי בנות ובן. היה חבר בכנסייה הפרסביטריאנית.

==קישורים חיצוניים==

* 

* 
* [http://www.enzi.senate.gov/public/index.cfm/about-mike מייק אנזי] באתר הסנאט
* 

== הערות שוליים ==

קטגוריה:חברי המפלגה הרפובליקנית (ארצות הברית)
קטגוריה:חברי הסנאט של ארצות הברית מוויומינג
קטגוריה:חברי בית המחוקקים של ויומינג
קטגוריה:ראשי עיריות בארצות הברית
קטגוריה:בוגרי אוניברסיטת ג'ורג' וושינגטון
קטגוריה:בוגרי אוניברסיטת דנוור
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-113 של ארצות הברית
קטגוריה:אמריקאים ממוצא אוקראיני
קטגוריה:אמריקאים שנולדו ב-1944
קטגוריה:אמריקאים שנפטרו ב-2021
רון ג'ונסון (פוליטיקאי)

רונלד הרולד "רון" ג'ונסון (באנגלית: Ron Johnson; נולד ב-8 באפריל 1955) הוא פוליטיקאי אמריקאי חבר המפלגה הרפובליקנית. מכהן כסנאטור מטעם מדינת ויסקונסין, ובעבר היה יו"ר הוועדה לביטחון המולדת ועניינים ממשלתיים של הסנאט של ארצות הברית.

==ביוגרפיה==
ג'ונסון נולד במנקטו שבמינסוטה. ב-1988 סיים תואר ראשון בחשבונאות ובניהול באוניברסיטת מינסוטה, לאחר מכן למד לימודי ערב לתואר שני במנהל עסקים באוניברסיטת מינסוטה אך לא השלים את התואר. במקביל עבד כרואה חשבון בחברת Jostens במיניאפוליס. ב-1979 עבר לאושקוש שבויסקונסין והקים עם גיסו את חברת ייצור חומרי האריזה PACUR. הוא כיהן כמנכ"ל החברה עד בחירתו לסנאט.

בינואר 2011 החל לכהן לסנאט של ארצות הברית לאחר שניצח בבחירות בשנת 2010 את הסנאטור המכהן מטעם המפלגה הדמוקרטית ראס פיינגולד ברוב של 52%. בבחירות ב-2016 נבחר לכהונה נוספת. בשנים 2021-2015 ישב בראשות הוועדה לביטחון המולדת ועניינים ממשלתיים. כמו כן הוא חבר בוועדת התקציב, בוועדת המסחר, המדע והתחבורה, חבר בוועדת החוץ ומכהן כיו"ר ועדת המשנה שלה לענייני אירופה, ברית נאט"ו ושיתוף פעולה ביטחוני אזורי.

ג'ונסון נשוי ואב לשלושה.

==קישורים חיצוניים==

* 

* 
* [http://www.ronjohnson.senate.gov/public/index.cfm/biography רון ג'ונסון] באתר הסנאט
* 

קטגוריה:חברי הסנאט של ארצות הברית מוויסקונסין
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:סנאטורים חברי המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-113 של ארצות הברית
קטגוריה:תנועת מסיבת התה: אישים
קטגוריה:בוגרי אוניברסיטת מינסוטה
קטגוריה:אמריקאים שנולדו ב-1955
גרשם (אורגון)

גרשם (באנגלית: Gresham) היא עיר במחוז מולטנומה במדינת אורגון בארצות הברית. גרשם נמצאת ממזרח לעיר פורטלנד והיא חלק מהמטרופולין שלה. בעיר מתגוררים 105,594 תושבים (נכון ל-2010).

==היסטוריה==
האזור בו נמצאת העיר היה במאה ה-19 מקום חנייה לאנשים ברכם מערבה לפורטלנד, והוא נודע בשם קמפגראונד. עם הזמן התפתחה התיישבות קבע באזור. עם הזמן ההתיישבות התפתחה לעיירה ולצורך המסמכים הרשמיים על הקמתה הוצע לקרוא לה גרשם על שמו של וולטר גרשם, מדינאי, משפטן ואיש צבא אמריקאי. גרשם קיבלה מעמד של עיר ב-1905.

==תחבורה==
העיר נמצאת על מסלול כביש בין-מדינתי 84, המקשר בין מדינת יוטה לפורטלנד.

==ערים תאומות==
* 
* 
* 

==קישורים חיצוניים==

* 

==הערות שוליים==

קטגוריה:אורגון: ערים
קטגוריה:יישובים שהוקמו ב-1905
בני לם

בנימין לם (נולד ב-9 באפריל 1959) הוא כדורגלן עבר ישראלי ששיחק בעמדת הקשר וכיום משמש כמנהל המקצועי בנוער של מכבי נתניה.

==קריירה ככדורגלן==
לם נולד בנתניה. למשפחתו קשר משפחתי למגן באיירן מינכן בעבר פיליפ לאם. לם התחיל את הקריירה שלו במחלקת הנוער של מכבי נתניה. בעונת עלה לקבוצה הבוגרת וזכה עם המועדון באליפות המדינה ובגביע המדינה. לם שיחק בנתניה במשך 13 עונות, שותף ב-250 משחקים וכבש 72 שערים, וזכה עם המועדון בשלוש אליפויות, בנוסף לשתי זכיות בגביע הטוטו ושתי זכיות בתואר אלוף האלופים. בסיום עונת עזב את נתניה וחתם בהפועל אשדוד מהליגה הארצית (אז הליגה השנייה). במהלך העונה עבר למכבי שעריים, אך במדיה לא זכה לדקות משחק רבות. בעונת חתם בהפועל טייבה, עמה עלה לליגה הארצית, ועונה לאחר מכן פרש ממשחק פעיל.

לזכותו של לם שתי הופעות בנבחרת ישראל.

==קריירת אימון==
בשנת מונה לם למאמן מכבי נתניה בצוותא עם אלברט גזל, כשהקבוצה שיחקה בליגת המשנה, אך השניים לא נחלו הצלחה ועזבו את המועדון לאחר חודשים ספורים. בדצמבר מונה למאמן הפועל טייבה, אך לאחר שני הפסדים עזב את המועדון ומונה למאמן מחלקת הנוער של בית"ר טוברוק. במהלך שנותיו בטוברוק אימן שחקנים רבים שישחקו לימים בליגת העל, וביניהם שמעון אבו חצירא, שלומי ארבייטמן, שי בירוק, אלירן דנין, אלמוג כהן, זאב חיימוביץ' ואבי כנפו. לאחר 13 שנה כמאמן במחלקת הנוער של טוברוק עזב את המועדון, וחזר למכבי נתניה כמנהל מקצועי במחלקת הנוער של המועדון. לאחר שנתיים בנתניה מונה למאמנה של מכבי עירוני כפר יונה ששיחקה אז בליגה א'. בשנת חזר לקדנציה שנה כמנהל מקצועי במחלקת הנוער של מכבי נתניה. לאחר שלוש שנים בתפקיד, הפך למאמן ראשי בקבוצת הנוער.

ב-4 באוקטובר 2021 מונה למאמנה של מכבי נתניה. ב-6 בנובמבר 2022 התפטר מאימון הקבוצה. ב-26 בדצמבר 2022 מונה למאמנה של מכבי פתח תקווה. בסיום העונה העפיל עם הקבוצה לליגת העל. ב-2 בינואר 2024 פוטר מתפקידו.ב-12 בפברואר 2024 מונה למאמן הפועל פתח תקווה.
ב-30 במאי מונה למנהל מקצועי בנוער של מכבי נתניה.

==כדורגל חופים==
בשנת מונה למאמן נבחרת ישראל בכדורגל חופים שהוקמה באותה עת, ובמקביל גם למאמנה של מכבי נתניה. בסיום העונה הראשונה של הליגה הישראלית בכדורגל חופים זכה עם המועדון באליפות ראשונה. שנה לאחר מכן זכה עם נבחרת ישראל בגביע האתגר, המפעל השני בחשיבותו באירופה, לאחר ניצחון 3–4 בגמר נגד גרמניה. ב-15 במרץ 2009 הודח מתפקידו כמאמן הנבחרת לאחר שהורשע על ידי ההתאחדות לכדורגל בזיוף חתימה. לאחר שנה חזר לתפקיד.

==תארים==
===ככדורגלן===
; מכבי נתניה
*אליפות: , , 
*אלוף האלופים: , 
*גביע הטוטו: , 
*גביע האינטרטוטו: , 

===כמאמן כדורגל חופים===
; מכבי נתניה
*אליפות: , 

; נבחרת ישראל
*גביע האתגר בכדורגל חופים: 

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני הפועל אשדוד
קטגוריה:כדורגלני מכבי שעריים
קטגוריה:כדורגלני הפועל טייבה
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני מכבי נתניה
קטגוריה:מאמני מכבי פתח תקווה
קטגוריה:ישראלים שנולדו ב-1959
פאבלו דה לוקאס

פאבלו דה לוקאס טורס (בספרדית: Pablo de Lucas Torres; נולד ב-21 בינואר 1986 באלש שבספרד) הוא כדורגלן ספרדי, המשחק בעמדת הקשר המרכזי.

==קריירה==
פאבלו דה לוקאס, נולד וגדל בעיר אלש שבמחוז אליקטנה שבספרד. דה לוקאס החל את הקריירה שלו בקבוצת הנוער של קלמה ממנה עבר אל מחלקת הנוער של ספורטינג חיחון והיה חלק מקבוצת הנוער המוכשרת ביותר של המועדון. את הופעת הבכורה שלו במדי הקבוצה הראשונה, ערך דה לוקאס ב-4 בספטמבר 2005, כשרשם שלוש דקות בניצחון קבוצתו 4-0 כשהייתה בליגה הספרדית השנייה. דה לוקאס כבש את שער הבכורה שלו במדי ספורטינג במהלך עונת 2007/08 בניצחון 2-1 של ספורטינג על אלבסטה. דה לוקאס לקח חלק בעוד 12 משחקים במדי הקבוצה הראשונה ובתום העונה סייע לה לשוב לליגת העל הספרדית אחרי היעדרות של 10 שנים.

בתחילת חודש ינואר של שנת 2009, הושאל דה לוקאס לדפורטיבו אלאבס, אך לא סייע לקבוצה להימנע מירידה לליגה השלישית. לאחר מכן, חתם דה לוקאס בקבוצת ויאחויוסה מהליגה השלישית בספרד. את המשך הקריירה שלו, העביר דה לוקאס בליגה השלישית בספרד. הוא חתם בסן רוקה ממנה עבר לראיו ואיקאנו ב' וב-2011 חתם בסלמנקה.

בקיץ 2013, עזב דה לוקאס לראשונה את ספרד וחתם בפטרולול פלוישט מהליגה הרומנית. דה לוקאס כבש את השער השלישי של פטרולול בניצחון החוץ 4-1 על ויקטוריה פלזן במסגרת הסיבוב השלישי של מוקדמות הליגה האירופית, ובתקופתו בקבוצה היה לשחקן הרכב קבוע כשרשם 52 הופעות בהן כבש שני שערים.

ב-7 ביולי 2015, אחרי שבחן הצעות ברוסיה, הגיע דה לוקאס לישראל וחתם לשנתיים בבית"ר ירושלים. ב-17 ביולי 2015, ערך דה לוקאס הופעת בכורה במדי בית"ר ירושלים כשעלה כמחליף בהפסד 5-1 של בית"ר לשרלרואה הבלגית במסגרת הסיבוב השני של מוקדמות הליגה האירופית. באותו המשחק, ספג דה לוקאס כרטיס אדום והורחק. ב-24 באוגוסט 2015, ערך דה לוקאס את הופעת הליגה הראשונה שלו עם בית"ר ירושלים בתיקו 0-0 נגד הפועל תל אביב. ב-27 בינואר 2016, לאחר שלא השתלב בקבוצה, שוחרר דה לוקאס מבית"ר ירושלים וסיים את דרכו בקבוצה לאחר שערך 9 הופעות ליגה.

ב-29 בינואר 2016, חתם דה לוקאס בוויטורול קונסטנצה מליגת העל הרומנית.

ב-2 ביוני 2016 חתם בסקודה קסנתי היוונית.

בפברואר חזר לרומניה וחתם בולונטרי.

ב-26 בינואר 2021, דה לוקאס חתם בארגש פיטשטי.

ב-5 באוגוסט 2021 דה לוקאס חתם בקוקסי מליגת העל האלבנית.

==קישורים חיצוניים==

==הערות שוליים==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:אלש: כדורגלנים
קטגוריה:כדורגלני ספורטינג חיחון
קטגוריה:כדורגלני דפורטיבו אלאבס
קטגוריה:כדורגלני ראיו ואיקאנו
קטגוריה:כדורגלני סלמנקה
קטגוריה:כדורגלני פטרולול פלוישט
קטגוריה:כדורגלני בית"ר ירושלים
קטגוריה:כדורגלני פארול קונסטנצה
קטגוריה:כדורגלני סקודה קסנתי
קטגוריה:כדורגלני וולונטר
קטגוריה:כדורגלני קוקסי
קטגוריה:כדורגלנים זרים בישראל
קטגוריה:ספורטאים זרים ברומניה
קטגוריה:ספורטאים ספרדים בישראל
קטגוריה:ספורטאים ספרדים ביוון
קטגוריה:ספורטאים זרים באלבניה
קטגוריה:ספורטאים ספרדים באיטליה
קטגוריה:ספרדים שנולדו ב-1986
את'נס

את'נס (באנגלית: Athens; באופן רשמי: את'נס-מחוז קלארק, באנגלית: Athens-Clarke County) היא בירת מחוז קלארק במדינת ג'ורג'יה בארצות הברית. העיר נמצאת בצפון-מזרח ג'ורג'יה, על גדות נהר אוקוני, ומתגוררים בה למעלה מ-100 אלף תושבים (נכון ל-2010). במטרופולין שלה מתגוררים 192,541 תושבים (נכון ל-2010).

==היסטוריה==
בסוף המאה ה-18 הייתה קיימת על גדות נהר אוקוני התיישבות קטנה בשם "סידר שולס" (Cedar Shoals).

ב-27 בינואר 1785 האספה הכללית של ג'ורג'יה העניקה אישור להקמת אוניברסיטת ג'ורג'יה, שהייתה האוניברסיטה הראשונה בארצות הברית במימון מדינתי. עם זאת, רק ב-1801 חבר הנאמנים של האוניברסיטה בהנהגת אברהם בולדווין בחרה באתר בו תוקם האוניברסיטה, בקרבת סידר שולס. ג'ון מילדג', אחד הנאמנים שהפך בהמשך למושל ג'ורג'יה, קנה בהמשך אותה שנה את האדמות בהן תוקם האוניברסיטה. הוא קרא לאזור שמסביב לאדמות את'נס, על שם העיר אתונה ביוון (את'נס הוא שמה של אתונה באנגלית), שהייתה מושב האקדמיה האפלטונית בתקופת יוון העתיקה.

את'נס התפתחה יחד עם האוניברסיטה, וב-1806 היא קיבלה מעמד של עיירה. בהמשך התפתחה באת'נס תעשיית עיבוד כותנה, והיא קושרה ברכבות לערים כדוגמת אוגוסטה. באמצע המאה ה-19 הפכה את'נס לאחת הערים המרכזיות בג'ורג'יה. העיר הייתה מרכז אספקה של צבא הקונפדרציה במהלך מלחמת האזרחים האמריקנית, אך היא לא נפגעה באופן משמעותי בעקבות תבוסת הדרום. העיר המשיכה להתפתח במהלך תקופת השיקום, ואוכלוסייתה גדלה לאחר שעבדים משוחררים רבים התיישבו בה. ההתפתחות נמשכה גם בסוף המאה ה-19 ובמאה ה-20.

העיר התפרסמה בזכות חברי להקת הרוק המצליחה .R.E.M שהכירו בה ושהחלו את דרכם בעיר.

==חינוך==
בעיר נמצאת אוניברסיטת ג'ורג'יה, הוותיקה ביותר בג'ורג'יה ואחת החשובות ביותר בה. כמו כן נמצאות בה המכללה הטכנית את'נס ומכללת פיידמונט.

==תחבורה==
את העיר משרת נמל התעופה את'נס בן אפס, הנמצא ממזרח למרכז העיר.

==ערים תאומות==
* 
* 
* 

==קישורים חיצוניים==

* 

==הערות שוליים==

קטגוריה:ג'ורג'יה: ערים
*
קטגוריה:יישובים שהוקמו ב-1806